הוועדה המיוחדת למאבק בנגעי הסמים והאלכוהול, כנסת 19, פרוטוקול מספר 3, 2013-07-09 11:00

מוחמד ברכה: שלום לכולם, ישיבת הועדה למלחמה בנגע הסמים, מוקדשת היום לדיון בתקציב לשנת 2013 ו-2014 בכל מה שקשור למלחמה בסמים ובאלכוהול, אם זה התקציב של הרשות ותקציבי משרדי הממשלה השונים.

מוחמד ברכה: רק לפני שאני מתחיל, אני רוצה לוודא מי נמצא מהמשרדים השונים.

מוחמד ברכה: (הצגת נוכחים).

מוחמד ברכה: אני אקדים ברשות

מוחמד ברכה: כם ואומר שלאחר בדיקה של התקציב המונח על שולחנה על הכנסת, שאמור להיות מובא לדיון בקריאה שנייה ושלישית בשבועות הקרובים, אני מתרשם שאין שם תוספת לתקציב לצורך מניעה והסברה, אכיפה או שיקום.

מוחמד ברכה: הרושם הוא שהתקציב המיועד למלחמה בהתמכרויות לסמים ולאלכוהול נמצא לא בסדר העדיפות הראוי.

מוחמד ברכה: אנחנו נבקש היום לשמוע ממשרדי הממשלה השונים על האופן שבו יתמודדו בשנה הזו וגם בשנה הבאה, היות והתקציב הוא לשנתיים, עם המשימות שעומדות בפניהם בכל מה שקשור לנפגעי סמים ושיקומם.

מוחמד ברכה: הרשות כמובן תיתן סקירתה בדבר העיקרי הנוגע לעניין של התקציב.

מוחמד ברכה: ממשרד החינוך אנחנו נבקש לשמוע על פעילות המניעה וההסברה בבתי הספר, בחינוך הבלתי פורמלי גם ועל המאבק בנשירת ילדים.

מוחמד ברכה: ממשרד הבריאות נבקש לדעת האם התקציב החדש מאפשר את הרחבת הטיפול במכורים ומטופלים, המטופלים כרונית בתחליפי שם, עניין של המתאדון ותחליפיו, המעבר לתרופות טובות יותר וכו' וכו', וכל מה שקשור בתחלואה הכפולה.

מוחמד ברכה: ממשרד הרווחה נבקש לשמוע על הטיפול באוכלוסיות המכורים ובני המשפחות שלהם ובאיזה מידה יש אפשרות להרחיב את הפעילות התומכת של לשכות הרווחה.

מוחמד ברכה: ממשרד האוצר נבקש לשמוע האם יש הבנה שכל הזנחה בטיפול, במניעה, יעלה לאוצר ולקופת המדינה יותר כשאנחנו ניפול בתוך המלכודת הזו האיומה, זאת אומרת כל סכום, כל תקציב שיושקע במניעה, יכול לחסוך סכומים גדולים הרבה יותר.

מוחמד ברכה: אני מבקש ממנהל הרשות, מר גלר, שיתחיל ואחר כך נעבור למשרדים השונים.

מוחמד ברכה: בבקשה.

<יאיר גלר: תודה רבה אדוני היושב ראש.

<יאיר גלר: שנת 2013, מבחינתנו 2013-2014 מהווה מהפכה מאוד מאוד חיובית מאחר והתקציב לראשונה לאחר 25 שנות הרשות עומד להשתנות.

<יאיר גלר: הבסיס שהיה, ואני יודע שאדוני כבר לפני שנתיים ושלוש התרעם על זה מאוד.

<יאיר גלר: השנה בפעם הראשונה בסיס התקציב עומד לגדול פי 3, במימדים הראויים והנכונים.

<יאיר גלר: החזון והחלום שלנו, אם אתה זוכר בשיחותינו לפני שנתיים ושלוש אכן מתגשם ובהנחה ובתקווה שאכן התקציב הזה עובר, אז בהחלט זה מהווה שינוי אולי הכי משמעותי בכל עבודת הרשות בלי בעצם כל מיני תוספות כאלה ואחרות במהלך השנה.

מוחמד ברכה: התוספות יהיו או לא יהיו?

<יאיר גלר: יהיו גם תוספות.

<יאיר גלר: הנה, אנחנו מייד עוברים כבר על המספר.

<יאיר גלר: אתה רואה 33,900.

<יאיר גלר: זה בסיס התקציב, 33,900 וזה השינוי המשמעותי ביותר.

<יאיר גלר: זה מאפשר לך כמובן להיכנס לתכנון ולפעילות בצורה הכי מקצועית והכי רצינית והכי אחראית, עם התחייבויות ועם חוזים.

<יאיר גלר: כאן המשרד לביטחון פנים באמת ראוי לכל שבח, עם השר העומד בראשו, הוא הבטיח.

<יאיר גלר: אני חושב שגם לך היו שיחות בעבר על הנושא הזה, ואכן הדברים קרו.

<יאיר גלר: אנחנו גם צפויים במהלך החודשים הקרובים לתוספת, ואני אזכיר בדקות הקרובות למה היא מיועדת.

<יאיר גלר: אגף הסברה.

<יאיר גלר: אגף הסברה, כאן אנחנו רואים 2,100,100 שקלים כאשר עשינו פה סוג של שינוי.

<יאיר גלר: הדבר המרכזי, ויתרנו על המדיה הטלוויזיוניות והלכנו יותר למדיה האינטרנטית, הפייסבוק, הסמרטפונים, בכל השפות.

<יאיר גלר: זה גם הרבה יותר זול, זה גם הרבה יותר אפקטיבי.

<יאיר גלר: למדנו גם שהרדיו, אני מניח שאדוני גם שמע תשדירים שלנו.

<יאיר גלר: בחודשים הקרובים אנחנו נשמע הרבה יותר תשדירים גם בגלי צה"ל, ששם חיילים, זו אוכלוסיה שאנחנו מכירים היטב את צריכת הסמים והאלכוהול אצלה.

<יאיר גלר: גלי צה"ל פה בעניין בהחלט משתפים פעולה.

<יאיר גלר: רשת ב' אותו דבר, זה יותר להורים.

<יאיר גלר: שתי הרשתות האלה הן המואזנות ביותר ואליהם אנחנו הולכים.

<יאיר גלר: אנחנו פועלים בכל השפות.

<יאיר גלר: גם כמובן גם אתר האינטרנט, גם כל המדיה הדיגיטלית וגם האנשים שפועלים אצלנו, גם ברוסית, גם באמהרית וגם בשפה הערבית.

<יאיר גלר: לכל דבר יש היום את הרפרנט שלו, את האדם האחראי עליו ועם זה אנחנו רצים קדימה.

<יאיר גלר: אנחנו גם יוצאים לקמפיין מאוד מאוד חשוב מבחינתי, של נשים בהיריון, של תסמונת העובר השתיין וכל הצרות האלה, יחד עם איגוד רופאי הנשים.

<יאיר גלר: בחודש ספטמבר כנראה אנחנו נצא לדרך בקמפיין מאוד מאוד גדול, כמובן בתאום עם משרד הבריאות.

<יאיר גלר: הנושא הזה הוא חשוב מאוד.

<יאיר גלר: דיברת אדוני על המניעה ואיך אתה בעצם מייצר פה איכות חיים וחברה יותר טובה.

<יאיר גלר: זה בדיוק העניין.

<יאיר גלר: המיקוד כפי שהבנו, הולך לכיוון הנוער.

<יאיר גלר: עיקר ההשקעה של ההסברה תלך לכיוון הנוער ואת זה אנחנו נעשה גם בקיץ וגם אחריו.

<יאיר גלר: אגף חינוך ומניעה.

<יאיר גלר: האגף מבחינתי, ואני אומר את זה פה גם לפרוטוקול, זה החשוב ביותר.

<יאיר גלר: עיקר ההשקעה שלנו, ואת זה אנחנו מהיום הראשון למעשה, כשעוד נכנסנו לכל התוכניות ביישובים והתוכניות המקצועיות, אומר חינוך, מניעה, מניעה וחינוך בכל דרך אפשרית.

<יאיר גלר: אנחנו מאמינים גדולים בעניין הזה ויחד עם משרד החינוך בזמנו גם נחתם חוזה, הסכם, אמנה שבכל שנתון פועלים.

<יאיר גלר: השנה כבר מתחילים בכיתה ה' לפעול.

<יאיר גלר: אני רוצה גם להגיד, זה מההיבט של החינוך הפורמלי שאני מניח שד"ר אילן שמש ידבר עליו פה, אבל יש לנו עוד מספר דברים.

<יאיר גלר: אנחנו נכנסנו לכל האוניברסיטאות והמכללות ברמה של רפרנטים.

<יאיר גלר: יש לנו היום ב-26 אוניברסיטאות ומכללות נציגים שלנו, באמת שהוא מסודר יחד עם דיקנט הסטודנטים בכל מכללה ובכל אוניברסיטה ואנחנו פועלים שם.

<יאיר גלר: הפעילות השנייה המאוד מאוד חשובה הייתה תנועות הנוער.

<יאיר גלר: אנחנו יודעים שיש בין 250 ל-300 אלף בני נוער שהם גם קהל יעד והם גם מנהיגות צעירה.

<יאיר גלר: היום אנחנו פועלים ב-14 תנועות נוער, שוב, במינון שלנו, בתקציב שלנו.

<יאיר גלר: גם זה סוג של מהפכה שהתחילה ב-2012 וב-2013 מיושמת.

<יאיר גלר: לראשונה השנה מהפכה נוספת זה בצבא.

<יאיר גלר: קורסי הפיקוד פתחו לנו את השער.

<יאיר גלר: היו גם מקרים טראגיים, לא נעים להגיד אבל גם הם במידה רבה שכנעו את הנהלת הצבא להושיט יד ולעשות שיתוף פעולה.

<יאיר גלר: אנחנו פועלים היום גם בבה"ד 1, בבית הספר לקצינים, גם בבית ספר למ"כים, גם ביחידות של קורס טיס ובקורסי חובלים, וזה רק ילך ויתעצם.

<יאיר גלר: אנחנו מקווים שנקבל, זו התוספת הצפויה, הנושא של החרדים והדתיים לא מספיק מפותח אצלנו.

<יאיר גלר: זה מגזר שאנחנו מאוד רוצים להיכנס אליו.

<יאיר גלר: זו אוכלוסיה שהיא חשובה לנו מאוד.

<יאיר גלר: מאוד מסובכת, מאוד רגישה בהיבטים של תרבות, בהיבטים מנהיגותיים.

<יאיר גלר: מאוד לא פשוט ואנחנו רוצים להשקיע שם הרבה.

<יאיר גלר: אני מקווה שעם ההתכוונות של השר בחודשים הקרובים, אנחנו גם נגיע אליהם.

<יאיר גלר: אגף טיפול ושיקום.

<יאיר גלר: למעשה קורים פה שני דברים חדשים.

<יאיר גלר: אחד, כפי שציינתי, זה כבר רופאי המשפחה שאיתם התחלנו לעבוד.

<יאיר גלר: כפי שאדוני מבין אנחנו מחפשים עוד סוכני שינוי בהרבה מאוד אוכלוסיות, אז רופאי הנשים משתפים פעולה בצורה בלתי רגילה ואנחנו נכנסים איתם לעובדה, ורופאי משפחה.

<יאיר גלר: לראשונה מחר יש כנס של רופאי משפחה ואנחנו מקבלים שם גם במה וגם חלוקת חומר.

<יאיר גלר: גם הם, רופאי המשפחה, למעלה מ-5,000 רופאים, גם הם הבינו שהם חייבים להיכנס איתנו למערכת הזאת ואנחנו יודעים עד כמה הנער, נערה, רופאי המשפחה עדיין אמין בעיניהם.

<יאיר גלר: אם לפעמים ההורה, יש לו איזושהי בעיה, למורה גם כן יש איזושהי בעיה של העברת מסרים, אנחנו יודעים עד כמה לרופאים יש עדיין אמון רב ואנחנו בהחלט מסתייעים בהם להעברת גם מסרים וגם דרכי טיפול, בן ברמת המידע, הן ברמת ההכשרה, וזה השינוי שקורה השנה.

<יאיר גלר: התקציב, כאמור לא נוגעים בו.

<יאיר גלר: אגף קהילה.

<יאיר גלר: באגף קהילה אנחנו דיברנו בשבוע שעבר, וכאן קורה למעשה סוג של שינוי שאנחנו רוצים לאזן אותו בחודשים הקרובים.

<יאיר גלר: המגזר הלא יהודי גדל בצורה דרמטית.

<יאיר גלר: אנחנו נגיע ל-49 ישובים במגזר הערבי עד לסוף השנה, כאשר במגזר היהודי אנחנו עומדים כרגע על כ-80.

<יאיר גלר: אנחנו כמובן רוצים לאזן את העניין ואנחנו מקווים שבחודשים הקרובים נצליח לקבל לצורך העניין עוד תקציבים.

<יאיר גלר: אנחנו רוצים להיכנס לעוד רשויות.

<יאיר גלר: בשלב זה על פי הנחיית השר, על פי הסיכום איתו אנחנו פועלים יחד עם 'עיר ללא אלימות' ו'מצילה', במובן הזה שכאשר נכנס נציג של 'עיר ללא אלימות' לפעילות, הוא מקבל מאיתנו תקציבים והכשרות, כך שהעיר למעשה כבר מתחילה, הרשות כבר מתחילה, זאת יכול להיות עיר או מועצה מקומית של רשות יותר קטנה.

<יאיר גלר: הוא כבר מתחיל לקבל, אותו נציג גם את ההכשרה וגם את התקציבים על מנת להתחיל להניע את הפעילות, וברגע שיתאשר גם כמובן הכנסת אדם שלנו, אבל מבחינת מענה מקצועי, אנחנו כאמור נכנסים לעניין הזה.

<יאיר גלר: אנחנו גם עושים הרבה יותר עבודה השנה במגזר העולים.

<יאיר גלר: אנחנו מכירים את הבעייתיות שם.

<יאיר גלר: אני לא רוצה להיכנס לנתונים.

<יאיר גלר: זה דובר בועדת הקליטה בשבוע שעבר.

<יאיר גלר: יש בהחלט צורך לתת לבני העדה האתיופית מענה הרבה יותר נכון.

<יאיר גלר: יש בעיה שם עם הדור השני לא רק במובן של צריכת סמים ואלכוהול, אלא התנהגויות סיכוניות וסוגיות אחרות שמחייבות טיפול של הרבה מאוד מערכות רווחה ושיקום וחינוך, ואני חושב שהנושא הזה, ראוי שידון פה וכמובן לא רק הועדה הזאת, אבל הרבה מאוד גורמים יצטרכו לעשות דברים שונים, כי כסף לא חסר.

<יאיר גלר: כסף יש.

<יאיר גלר: הבעיה זה שאנחנו מסתכלים על הדור השני, על הדור הצעיר, הפוך אגב מהאוכלוסיה של חבר העמים.

<יאיר גלר: חבר העמים, הדור הראשון היה שונה והדור השני השתנה.

<יאיר גלר: אצל בני העדה האתיופית קרה בדיוק ההיפך , הדור הראשון צורך פחות והדור השני צורך הרבה יותר.

<יאיר גלר: אם אני עובר למדען ראשי.

<יאיר גלר: מדען ראשי, עשינו השנה גם כן שינוי מעניין.

<יאיר גלר: הוקם בעקבות קשר מצוין עם האיחוד האירופי ומועצת אירופה מרכז ניטור לאומי.

<יאיר גלר: יש קושי בנושא הזה של נתונים.

<יאיר גלר: אנחנו רוצים להידמות בעניין הזה גם לאירופה וגם לארצות הברית.

<יאיר גלר: אדוני כבר נחשף יותר מפעם אחת לבסיסי נתונים מאוד מאוד בעייתיים, ואנחנו כמובן רוצים בעניין הזה עוד לעשות שינוי ושיפור.

<יאיר גלר: אם אני עובר לאכיפה, אז התבשרנו אתמול שנושא של חקיקת סמי הפיצוציות, אותה תקנה כבר יוצאת לדרך וראש האגף אצלנו, ראש אגף אכיפה וחקיקה הייתה מאוד מעורבת.

<יאיר גלר: אני מניח שבמהלך הקיץ התקנה הדרושה של סמי הפיצוציות באמת תשתנה.

מוחמד ברכה: איך תשתנה?

<יאיר גלר: תשתנה.

<יאיר גלר: הכלים ניתנים למשטרה להשמדת החומרים, לאיסוף, לתפיסה, להכרזה יחד עם מנכ"ל משרד הבריאות ויחד עם מפכ"ל משטרת ישראל.

<יאיר גלר: יש לנו סוג של תקנה שיוצרת השמדה טוטאלית של כל הסיפור הזה.

מוחמד ברכה: כוח אדם?

<יאיר גלר: כוח אדם, יצטרך פיני לעזור לי.

<יאיר גלר: אנחנו בנינו, אנחנו זה לא הרשות כמובן.

<יאיר גלר: דווקא המשטרה הובילה את כל המערכת הזאת.

<יאיר גלר: הייתה פה מערכת שלמה של משרד החינוך ומשרד הבריאות ומשרד הרווחה.

<יאיר גלר: כולם היו שותפים פה.

<יאיר גלר: משרד המשפטים כמובן.

<יאיר גלר: הכלים מונחים ועכשיו צריך לקחת וליישם אותם.

<יאיר גלר: זה הכול.

<יאיר גלר: אין מצב כזה ששוטר לא יכול יותר להיכנס לפיצוציה, לקחת ולהשמיד את החומר תוך שבוע ימים.

<יאיר גלר: זה ניתן וזה עומד להסתיים.

<יאיר גלר: נדמה לי שזה עולה היום כבר לקריאה ראשונה.

<יאיר גלר: עד סיומו של המושב והכניסה לפגרת הקיץ, הנושא הזה מבחינת חקיקה גמור והכנסת והממשלה עשו את עבודתם ונתנו את הכלי למשטרה.

<יאיר גלר: אני מאוד מקווה שיהיה להם באמת את היכולת, כי צריך פה למעלה מ-2,000, 2,500 מקומות ממכר, לבקר אותם שלוש פעמים ביום או ארבע פעמים ביום, לא לאפשר להם להרים את הראש, לחבורה הזאת.

<יאיר גלר: לקחת כל צורה של קפסולה, תרסיס ופשוט להשמיד אותו.

<יאיר גלר: אנחנו גם רוצים להרחיב את בתי הדין לסמים, כולל היום בית דין אחד בתל אביב.

<יאיר גלר: יש לנו קשר עם הנהלת בתי המשפט.

<יאיר גלר: השופט שפיצר, גם הוא משתף פעולה ואין ספק שגם איתו,

מוחמד ברכה: מה צריך לעשות בעניין הזה חוץ מאשר לפנות?

<יאיר גלר: עשינו את העבודה.

<יאיר גלר: יושבת כבר כרגע ועדה ובונה.

<יאיר גלר: אנחנו יחד עם שפיצר בונים עכשיו מערכת חדשה לחלוטין של בתי דין לסמים.

<יאיר גלר: בהכשרת פיתוח משאבי אנוש אנחנו מעבר לזה שנכנסנו להרבה מאוד אוניברסיטאות, יש כרגע שני כיוונים חדשים, אחד כבר מתבצע.

<יאיר גלר: למעשה הסתיימה שנה ראשונה של תואר ראשון בקרימינולוגיה למכורים נקיים בבית ברל, בסבסוד של רוב האנשים שלנו, של הרשות.

<יאיר גלר: 22 מכורים נקיים התחילו את שנת הלימודים בקרימינולוגיה, 4 שנים, והדבר השני שאנחנו בימים אלה מסכמים עם אוניברסיטת חיפה לשנה הבאה, שוב בסבסוד שלנו, פותחים מסלול התמכרויות בתוך בית הספר לקרימינולוגיה ועבודה סוציאלית ביחד, וגם זה יהיה בפעם הראשונה.

<יאיר גלר: עד היום, כאמור, לא הצלחנו להרים כזה פרוייקט ואני מקווה שנצליח.

מוחמד ברכה: למספר נמוך של אנשים.

<יאיר גלר: כן.

<יאיר גלר: כיתה.

מוחמד ברכה: אני גם מסתכל על 200,000 שקל.

<יאיר גלר: נכון.

<יאיר גלר: אצלנו תמיד זה עבודת מצ'ינג.

<יאיר גלר: גם אם נצטרך לתת יותר, אנחנו ניתן יותר.

<יאיר גלר: זה בסדר.

<יאיר גלר: אנחנו למדנו לעבוד במצ'ינג עם כל הגופים.

<יאיר גלר: אני חייב להגיד שבאמת בשנים האחרונות יש שיתוף פעולה יוצא מן הכלל בעניין.

<יאיר גלר: מרכז להדרכה והמידע ארצי, מילה אחת.

<יאיר גלר: למידע מרחוק.

<יאיר גלר: גם את זה אנחנו נתחיל בימים אלה.

<יאיר גלר: זה יקרה לקראת סוף השנה.

<יאיר גלר: הפייסבוק, גם הוא פותח מאוד.

<יאיר גלר: אלה שני הכיווניים המרכזיים.

<יאיר גלר: עוד מילה אחרונה על אגף פיתוח קשרי חוץ ושת"פ בין לאומי.

<יאיר גלר: מועצת אירופה, יש לנו הסכם חדש שממש הונח אני חושב אתמול בבוקר על שולחנו של השר לביטחון פנים.

<יאיר גלר: הייתה התנגדות של תורכיה להכניס אותנו למועצת אירופה.

<יאיר גלר: ההתנגדות הוסרה לפני כחודש ימים וההסכם מונח כרגע על שולחנו של השר לביטחון פנים.

מוחמד ברכה: לא התנגדו בחשאי, לא?

<יאיר גלר: לא, לא, בפומבי לגמרי.

<יאיר גלר: הייתה פניה בזמנו של השר ליברמן כשר חוץ לקיים את זה, והתורכים פשוט זרקו אותנו מכל המדרגות.

מוחמד ברכה: יכול להיות שבגלל שליברמן הוא לא שר החוץ, עכשיו זה התאשר.

<יאיר גלר: בכל מקרה זה התאפשר.

<יאיר גלר: ממש ממש אתמול זה קרה ואנחנו מצפים לחתימה עם מועצת אירופה.

<יאיר גלר: הדבר הנוסף שחשוב פה מאוד זה הנושא של המחלקה לשיתוף בין לאומי.

<יאיר גלר: המחלקה לשיתוף בין לאומי, עשינו 8 קורסים עד עכשיו בשיתוף עם משרד החוץ.

<יאיר גלר: לאור ביקוש מאוד מאוד משמעותי אנחנו פותחים עכשיו כל שנה קורס.

<יאיר גלר: בנובמבר הקרוב צפויות להגיע כ-20 מדינות.

<יאיר גלר: כמו שהיה בנובמבר הקודם, 5 שבועות לסמינר ברמת רחל.

<יאיר גלר: אנחנו מקנים ידע להרבה מאוד ארצות, בעיקר כמובן מתפתחות.

<יאיר גלר: שוב, מימון משרד החוץ.

<יאיר גלר: אנחנו שותפים לכל הנושא של ההדרכה וההכשרה בעצם אנחנו מסייעים פה.

<יאיר גלר: יש לנו הרבה מאוד ידע שנצבר.

<יאיר גלר: אנחנו כמובן שואבי ידע.

<יאיר גלר: אני רוצה עוד מילה אחת חשובה לי מאוד בנושא של הבריאות.

<יאיר גלר: אני מניח שד"ר פאולה רושקה תעלה פה.

<יאיר גלר: אנחנו מאוד רוצים לקדם תרופות שניתן למכורים וגם למניעה בנושא בעיקר של אלכוהול.

<יאיר גלר: אני מקדים קצת את פאולה בעניין הזה.

<יאיר גלר: עדיין לא איתרנו תקציב לטובת הנושא של תרופות חדשניות גם בגלל העלות הגבוהה.

<יאיר גלר: אני מניח שגם ידון בהמשך נושא סל התרופות.

מוחמד ברכה: אתה מדבר על תחליף המתאדון?

<יאיר גלר: לא, המתאדון מסודר.

<יאיר גלר: אני מדבר על הנושא של אלכוהול.

<יאיר גלר: כאן הייתי מאוד מבקש, כמובן אנחנו עובדים בשיתוף פעולה מלא, אבל גם את הקריאה של הכנסת.

<יאיר גלר: זה צעד שמבחינתנו הוא צעד של בשורה.

<יאיר גלר: הוא חשוב מאוד, הנושא של תרופות חדשות.

<יאיר גלר: אינני יודע כרגע איך ברמה הטכנית, אנחנו נבקש את סיועך הטוב, אבל הנושא הזה מבחינתו יכול להביא לשנוי דרמטי.

<יאיר גלר: הרבה מאוד אנשים הן בבית והן במוסדות ראויים לתרופות החדשניות האלה וצריך לעשות כל מאמץ כדי למצוא את התקציבים לתרופות חדשות.

<יאיר גלר: שתהיה לנו באמת שנה טובה ומוצלחת.

מוחמד ברכה: אני מודה לך מאוד.

מוחמד ברכה: היות ואנחנו דנים בתקציב לשנתיים, רק תגיד את הכותרת של 2014.

<יאיר גלר: זה יעזור לי החבר איתן, התקציבן של המשרד.

<איתן גולדפלם: הבסיס של התקציב הוא אותו בסיס תקציב.

<איתן גולדפלם: ה-33 כולל את תכנית האלכוהול שעדיין לא סוכם לגביו לגבי 2014.

מוחמד ברכה: מה מונח על שולחן הכנסת עכשיו?

<איתן גולדפלם: הבסיס, 31.3.

<יאיר גלר: 31.3 ו-2.6, יש לנו דיון בועדת שרים לאלימות, שהשר אהרונוביץ' הוא היו"ר של הועדה.

<יאיר גלר: כמובן הנושא יוצג שם.

מוחמד ברכה: שאלה שנייה ברשותך.

מוחמד ברכה: האם העלאה של בסיס התקציב באה על חשבון סעיפים מסוימים במשרדי הממשלה השונים או שזה, תיכף נשמע כמובן, זה רשות ולא על חשבון,

<יאיר גלר: ממש לא.

עפו אגבאריה: תרשה לי לשאול שאלה.

מוחמד ברכה: כן, כמובן.

עפו אגבאריה: לא שמעתי את הדו"ח מהתחלה אבל אני שמעתי שהכל זה מטרות טיפוליות.

<יאיר גלר: אתה נכנסת בטיפול.

<יאיר גלר: החינוך והמניעה זה הנושא המרכזי שבו אנחנו משקיעים את מירב התקציב.

עפו אגבאריה: תודה.

מוחמד ברכה: משרד האוצר.

<אסף וסרצוג: תודה אדוני היושב ראש.

<אסף וסרצוג: אני אומר כמה דברים.

<אסף וסרצוג: כמו שאמר המנכ"ל, התקציב באמת לשנת 2013-2014 שילש את עצמו מבחינת תפיסת תקציב.

<אסף וסרצוג: חשוב גם לציין שהתקציב לרשות למלחמה בסמים מבחינת על שינויו, כלומר האופן שבו היא מסיימת את השנה, גבוה בהרבה.

<אסף וסרצוג: הוא למעלה מ-50 מיליון שקל בכל שנה וזה גם משהו שחשוב לציין.

<אסף וסרצוג: אני מתאר מה שהיה בשנים האחרונות.

מוחמד ברכה: אני יודע מה שהיה בשנים האחרונות.

<אסף וסרצוג: חלקם זה כספים של עודפים שמגיעים.

<אסף וסרצוג: חלקם זה כספים שמגיעים ממשרדי הממשלה השונים בעקבות סיכומים וכן הלאה, חלקם הסכמים קואליציוניים.

<אסף וסרצוג: חשוב גם לציין שגם התקציב, בנינו אותו בתאום מלא עם המשרד לביטחון פנים.

<אסף וסרצוג: כמובן הרשות למלחמה בסמים היא חלק מהמשרד עם שאר צרכי המשרד כולו.

<אסף וסרצוג: אני פחות מתחבר לאמירה בתחילת הדברים שבה יש הזנחה לנושא של הטיפול בסמים ואלכוהול.

<אסף וסרצוג: אני רוצה גם לציין שמעבר לרשות למלחמה בסמים, יש עוד לא מעט השקעות של המדינה מעבר לחינוך, בריאות, רווחה, שאני מניח שתיכף יציגו פה את העשייה שלהם.

<אסף וסרצוג: גם בתוך המשרד לביטחון פנים יש עוד לא מעט גופים שמטפלים, כמובן קודם כל משטרת ישראל בראשה.

<אסף וסרצוג: למשטרת ישראל יש לא מעט משאבים שמוקצים לטובת הנושא הזה, החל מיחידות מיוחדות שפועלות בגבולות לטובת מניעה של הברחת סמים וכלה ביחידות חקירות, סיור וכן הלאה.

<אסף וסרצוג: יש גם את הנושא של שיטור עירוני ושיטור משולב, שאלה תוכניות חדשות יחסית של המשטרה שמטפלות יותר בעבירות איכות חיים, וביניהם גם יש קשר עם הקהילה וגם יש טיפול בנושא הזה.

<אסף וסרצוג: בנוסף, בתוך המשרד יש גם תוכניות קהילתיות נוספות, ביניהן הבולטת יותר היא 'עיר ללא אלימות', שגם בולט בשיתוף פעולה וגם 'מצילה' כמובן.

<אסף וסרצוג: התייחסתי יותר לבולטת.

<יאיר גלר: אנחנו עובדים במשותף.

<יאיר גלר: זה נקרא 'המאמץ האזרחי'.

<אסף וסרצוג: 'המאמץ האזרחי', ושם מופעלות סיירות הורים והרבה ראיה פנימה בעצם לתוך בני נוער ולתוך הקהילה.

<אסף וסרצוג: חלקה הגדול גם מופנה לטובת הטיפול בעניין הסמים.

<אסף וסרצוג: חשוב לי גם לתת עוד אספקט נוסף של שונות בתי הסוהר, שלא הוצג כאן, אבל גם בו יש לא מעט גידול בהשקעה בשנים האחרונות לנושא הטיפול בשיקום בעיקר, ששם זה יותר באלמנט הזה.

<אסף וסרצוג: גם בהקשר של מה שציין כאן המנכ"ל, נושא בתי דין לסמים.

<אסף וסרצוג: אני רק רוצה לציין באמירה כללית, יש ועדה היום לבחינת מדיניות הטיפול, השיקום והענישה בישראל, של ועדת דורנר, בראשות השופטת בדימוס דליה דורנר, שבוחנת בין היתר מספר המלצות, אחת מהן היא הנושא של בתי משפט קהילתיים, בתוכם זה נושא של בתי משפט לסמים, שזה בעצם בתי משפט ייחודיים לטיפול בצורה יותר אינטנסיבית, יותר טיפולית ושיקומית בעבריינים שמניעי הפשע שלהם נובעים כתוצאה מהתמכרות לסמים, וגם נידון שם הנושא של הוסטלים ומעונות יום שמפעיל משרד הרווחה, של אפשרות של הרחבה של הנושא הזה.

<אסף וסרצוג: אני לא אכנס כרגע על חשבון מה, אבל הרחבה של הנושא הזה גם במסגרת הטיפול בשיקום וגם במסגרת המניעה.

<אסף וסרצוג: דבר נוסף שרק באמת אני ארצה לציין, זה שמעבר לפן התקציבי יש גם פן חקיקתי מאוד משמעותי בנושא של סמים כמו שציין המנכ"ל, הנושא של סמי הפיצוציות, התיקון חקיקה שנכנס, אם אני לא טועה, בשבועיים-שלושה האחרונים, ממש לא מזמן, שבעצם השינוי בו הוא כביכול קטן אבל הוא מאוד משמעותי.

<אסף וסרצוג: הוא בעצם אומר לאותו כוח משטרה, קחו עכשיו, יש לכם הרבה יותר כלים חוקיים להתמודד איתם אל מול התופעות הקיימות.

<אסף וסרצוג: מדיון של הועדה הקודמת, תחת הממשלה הקודמת אני זוכר שהיה נושא נוסף שדנו בסמי הפיצוציות ואני חושב שזו בעצם התקדמות משמעותית.

<אסף וסרצוג: אני גם מכיר שיש עוד לא מעט נושאים שבתחום הזה, שאפשר לטפל בהם, שיכולים בהחלט לקדם את הנושא.

<אסף וסרצוג: זהו, תודה.

מוחמד ברכה: אני רק רוצה להגיד דבר שאני חוזר עליו הרבה זמן.

מוחמד ברכה: עם כל החשיבות של המאמץ שעושים כל הזרועות השונים, של המאבק בנגע הסמים והאלכוהול, אני נותן את המשקל העיקרי למניעה.

מוחמד ברכה: המניעה זה מערכת החינוך וזה המכס.

מוחמד ברכה: אני ראיתי כאן בסקירה שלך, שיש 12.5 מיליון לעניין של שיקום.

מוחמד ברכה: אני כמובן לא מתנגד לזה, אבל הייתי באמת רוצה לראות יותר במניעה, בחינוך, בתנועות נוער, באוניברסיטאות, בצבא.

מוחמד ברכה: בנוסף, אנחנו תיכף נשמע גם מהמשטרה וגם מהמכס בכל מה שקשור להברחות.

<יאיר גלר: רק היום התבשרנו שמחיר החשיש עלה פי 4 בגלל הגדר הדרומית.

<יאיר גלר: זה אינפורמציה מהמשתמשים.

<ציון אפרתי: אם יורשה לי בדיוק בקטע הזה, מה שהגדר עשתה, היא מנעה את תופעת הגמלים.

<ציון אפרתי: ביום שישי האחרון היה באילת בשעות הערב, הם יודעים לבוא בשעות הערב מהפזורה הבדואית, 26 קילו של חשיש שנתפס בתוך רכב שבא ממצרים כשהחשיש בגושים של בערך חצי קילו לכל גוש, טמונים בתוך מיכל הדלק, ספוגים בדלק.

<ציון אפרתי: אחרי שמורידים את כל הקילופים מגלים שזה סמים.

<ציון אפרתי: 26 קילו.

<ציון אפרתי: זה הדרך החדשה במקום הגמלים, שאנחנו ערניים לזה שזה יבוא ממעברי מצרים.

<ציון אפרתי: אז הפעם זה היה בטאבה.

<ציון אפרתי: התפיסה הפעם לא הייתה של כלב.

<ציון אפרתי: היה מידע מודיעיני מסודר בשיתוף עם המשטרה.

<ציון אפרתי: במרחב אילת, שם יש שיתוף פעולה מאוד מאוד מוצלח בין המשטרה לבין יחידת המכס.

<ציון אפרתי: המידע הצליח והתפיסה הייתה אמיתית.

<ציון אפרתי: כמובן שהכלב הגיע גם בסופו של דבר והריח של הדלק לא משפיע על הכלב של הסמים.

<ציון אפרתי: הוא זיהה את הסמים, את החשיש זיהוי ודאי כמו שכלב יודע לעשות, אבל במקרה הזה הוא היה ה-by the way ולא התופס העיקרי.

<ציון אפרתי: אז בהקשר למה שהוא אמר, זה נכון.

<ציון אפרתי: כל הסיפור של המחסור בחשיש שהיה מגיע בגמלים, יוצר את העלייה הזאת.

<ציון אפרתי: בענייני תקציב, אז אנחנו הגשנו בקשה ואנחנו בקטע של רצון להרחיב את יחידת הכלבנים שלנו.

<ציון אפרתי: אנחנו היום ביחידת כלבנים מאוד מאוד מצומצמת במכס.

<ציון אפרתי: יש לנו כלבן אחד עם כלב אחד במרחב אילת, שניים במרחב חיפה והצפון ו-4-5 במרכז, שנותנים פתרונות לכל מה שנקרא מרכז, מאשדוד וממעבר אלנבי.

מוחמד ברכה: כולל בן גוריון.

<ציון אפרתי: בן גוריון זה הכלבייה המרכזית, אבל הכלבייה הזאת עם הכלבים שיש לנו, נותנים פתרונות לכל מרכז הארץ בעצם, זה אשדוד, זה יכול להיות גם נהר הירדן ואלנבי.

<ציון אפרתי: זה נתב"ג, זה הדואר בראשון או ביפו או בתל אביב.

<ציון אפרתי: היחידה היא קטנה.

<ציון אפרתי: אנחנו עובדים להגדיל את התקנים אם נצליח וגם לרכוש כלבים.

<ציון אפרתי: אפרופו, אנחנו השנה נכנסים לקטע שהכלבים כבר הזדקנו מה שנקרא, אחרי ש-7 שנים צריכים לרענן אותם, אז אנחנו הולכים לצאת השנה בעזרת השם להכשרה חדשה וקליטה של כלבים חדשים.

<ציון אפרתי: הגשנו איזושהי בקשה שאנחנו מנסים להיעזר ביאיר.

<ציון אפרתי: הוא הבטיח שייתן אפשרות בסוף השנה, וזה אומר שאנחנו גם מחליפים את הכלבים, גם מנסים לקלוט עובדים חדשים וגם במקביל המתקן עצמו שיושב בנתב"ג, כבר צועק 'הצילו' ואנחנו רוצים לשדרג אותו.

<ציון אפרתי: הוא יושב במבנה ישן שלא בדיוק מתאים.

<ציון אפרתי: זה משהו שהיה היסטורי ואנחנו רוצים השנה גם לנסות לשדרג את המתקן עצמו.

<ציון אפרתי: ההבנה שלנו והגידול של התפיסות של החודשים האחרונים, שאני יכול להגיד שמינואר לעכשיו זה בערך פי 4 בכמות התפיסות, כי הכלבים הופכים להיות יעילים ועובדים בצורה עצמאית, לאו דווקא עם חוקר צמוד, ואחר כך החוקר מצטרף.

<ציון אפרתי: הכלבים עובדים יותר עצמאי.

<ציון אפרתי: יש לנו גידול של בערך פי 4 בתפיסות רק בזכות העבודה הנכונה יותר של הכלבים.

<ציון אפרתי: עכשיו אנחנו נכנסים עוד פעם לכלבים, והכלבים, וזה המוטו העיקרי.

<ציון אפרתי: אנחנו צריכים להגדיל, ואם מפה תצא קריאה לעזור לנו כמכס,

מוחמד ברכה: אני כבר מוציא את הקריאה.

מוחמד ברכה: כל כסף שמיועד למר גלר.

מוחמד ברכה: .

מוחמד ברכה: כל כסף שילך לשם, יחסוך לכל השולחן.

מוחמד ברכה: אני אומר לכם.

<יאיר גלר: אין ספק.

<יאיר גלר: הם עושים עבודה יוצאת מן הכלל.

<יאיר גלר: כמה עולה היום בצ'כיה כלבן וכלב?

<ציון אפרתי: כלבן וכלב בערך 25,000-30,000 שקל.

<ציון אפרתי: אחד.

<ציון אפרתי: הכשרה וכלב.

<ציון אפרתי: זה לא הרבה בכלל.

<ציון אפרתי: זה ממש לא כסף.

<ציון אפרתי: יחד עם זה אנחנו רוצים את הכלבייה עצמה להגדיל ולהפוך אותה למשהו יותר רציני, אבל אנחנו חוזרים לתקני כוח אדם וזו הבעיה.

<ציון אפרתי: להביא עוד כלבנים לשירות, וזה אנחנו במצוקת אמת מול הרשות למיסים ומול הנציבות.

<ציון אפרתי: פה אנחנו בבעיה וזאת הקריאה.

<ציון אפרתי: 4 כלבים צריכים לפחות 10 במרחב.

<ציון אפרתי: לפחות 10.

מוחמד ברכה: דוקטור רושקה.

<פאולה רושקה: השנה בתחום המתאדון, סמים ובעיקר ...

<פאולה רושקה: הצלחנו מאוד יפה דרך סל התרופות, אפילו אנחנו לא האמנו.

<פאולה רושקה: תקציב של 14 מיליון, שאחריו עוד לא התקבל ממנו כלום למשרד, אז אנחנו בינתיים פועלים עם הכסף שנשאר לנו עדיין.

<פאולה רושקה: אין כרגע רשימת המתנה לאנשים שצריכים טיפול.

עפו אגבאריה: אולי עוד לא יודעים.

<פאולה רושקה: מתחילים לאט לאט.

<פאולה רושקה: יש קצת פחות פניות דווקא בשנים האחרונות, כי שוק הסמים קצת משתנה.

<פאולה רושקה: יש צורך דווקא להתארגן לסמים קצת שונים, ופה אנחנו בבעיה קשה.

<פאולה רושקה: אז אנחנו מנסים לשנן את המדיניות כדי לאפשר לאנשים שהרסו בתים,

מוחמד ברכה: אין בעיה חקיקתית בנושא של החומרים החדשים.

<פאולה רושקה: תיכף נראה, זה לא הכול חקיקה.

<יאיר גלר: לא, שאל היו"ר על החקיקה.

<פאולה רושקה: לא, חקיקה זה בסדר.

<פאולה רושקה: הרי אנחנו היינו שותפים בועדות שהתקיימו.

<פאולה רושקה: אז זה קודם כל לגבי מתאדון.

<פאולה רושקה: לגבי אשפוזיות.

<פאולה רושקה: אין לנו רשימות המתנה במקרה של סמים יותר קשים, הרואין וסמים כתרופות.

<פאולה רושקה: הרואין, אנחנו בסדר.

<פאולה רושקה: הבעיה היא הסמי פיצוציות, שזה באמת בעיה קשה בעולם כולו.

<פאולה רושקה: אפילו אם אנחנו דרך החקיקה נסגור את הפיצוציות, אפשר דרך האינטרנט.

<פאולה רושקה: באירופה איך רוכשים?

<פאולה רושקה: דרך אינטרנט.

<פאולה רושקה: גם כן בתל אביב הרבה מהם מזמינים כבר דרך האינטרנט ומביאים את זה לבית, זאת אומרת יש פה בעיות חדשות שצריך גם כן ללמוד ולהתייחס לזה.

<פאולה רושקה: הבעיה היא מבחינת אבחון, זיהוי, כי כרגע אין בדיקות מעבדה שמזהות את זה.

<פאולה רושקה: ברגע שנער או מישהו מגיע לחדר מיון, לא בדיוק יודעים מה החומר שהוא לקח.

<פאולה רושקה: חשוב שהחבר או מישהו ילווה אותו ויגיד, אבל מבחינה מעבדתית עדיין אין בדיקות.

<פאולה רושקה: יש בעולם כל מיני ניסיונות למצוא בדיקות מעבדה שיזהו את החומר הספציפי, אבל הן מאוד יקרות וזה עדיין משהו מאוד ראשוני, ולכן יש לנו בעיה, כי ברגע שמגיע נער, בדרך כלל הוא גם בא במצב גם גופני מאוד קשה וגם נפשי מאוד קשה, והרבה מהם נכנסים לבתי חולים פסיכיאטרים או לחדר מיון ואחר כך משם לבית חולים פסיכיאטרי במצבים פסיכוטים מאוד קשים, ודרך אגב, לא כל כך מגיבים מהר לתרופות אנטי פסיכוטיות הרגילות, ולכן יהיה לנו פה אתגר גם מבחינת פרוטוקולים טיפוליים ואיך למצוא את הדרך לטפל בנושאים האלה באופן יעיל.

<פאולה רושקה: יש פה פוטנציאל לנזקים ארוכי טווח ומאוד קשים.

<מלכה כץ: הם לא נגמלים?

<רקפת בן-גיא: ממש לא, ממש לא.

<פאולה רושקה: כי זה יותר שימוש מזיק גם.

<פאולה רושקה: זה יותר שימוש מזיק.

<פאולה רושקה: זה נגיש וזה זול.

<רקפת בן-גיא: אין מודעות.

<רקפת בן-גיא: בכל התמכרות אחרת יש לך מודעות.

<רקפת בן-גיא: פה ילד יכול יום אחד לא להיות מכור, לקח סם שעושה אפקט פסיכוטי.

<רקפת בן-גיא: גמרנו, זאת אומרת אין דרך חזרה, וזה תלוי במבנה הכימי של אותו ילד.

<רקפת בן-גיא: יכול להיות חברים שלו השתמשו והוא לא, והוא השתמש, ואנחנו רואים מקרים קשים מאוד.

<רקפת בן-גיא: קשים מאוד.

<פאולה רושקה: אז בנושא הזה, בסמי פיצוציות אני חושבת שאנחנו צריכים אולי לקיים דיון מיוחד.

מוחמד ברכה: בואו נתמקד בהיבט התקציבי.

מוחמד ברכה: יש לנו את כל הקדנציה לדבר על שאר הדברים.

<פאולה רושקה: אז במובן נוסף אנחנו השנה מקדמים את הנושא המיחשובי, שזה מאגר מידע ארצי.

<פאולה רושקה: אנחנו משנים את כל התוכנות של מרכזי מתאדון ומכניסים תוכנה שקיימת בבתי חולים פסיכיאטרים ובתי חולים אחרים, שיאפשר לנו אחר כך לדבר עם בתי חולים ועם כל המסגרות הקיימות.

<פאולה רושקה: זה שדרוג רציני.

<פאולה רושקה: במקביל אנחנו בונים מאגר מידע ארצי.

<פאולה רושקה: הבעיה היא בנושא כמו שיאיר התחיל לדבר, של תרופות לאלכוהול.

<פאולה רושקה: כרגע יש רק משהו משמח, שזה שחברת תרופות אחת מעוניינת סוף סוף לרשום תרופה לאלכוהול בארץ.

<פאולה רושקה: התרופה הזאת היא גם תעשה מהפך בסגנון הטיפול.

מוחמד ברכה: מה עושה התרופה הזאת?

<פאולה רושקה: התרופה הזאת מורידה את הכמיהה לאלכוהול ולכן היא גם ניתנת לשימוש לא רק על מנת להפסיק לגמרי את האלכוהול.

<פאולה רושקה: הרבה אנשים רוצים להמשיך לשתות, אבל לא רוצים את הנזקים הקשים של האלכוהול.

<פאולה רושקה: תרופה כזאת תאפשר למשל לאדם שרוצה לצאת ולשתות והוא לא יודע לשים את הגבול בין שתייה שגורמת לו הנאה לבין שתייה מסכנת, הוא יוכל לקחת את הכדור לפני שהוא יוצא, והכדור ימנע ממנו להגיע למצב מסוכן.

עפו אגבאריה: זה כדור חד פעמי?

<פאולה רושקה: תראה, יש כמה שיטות.

<פאולה רושקה: שיטה אחת, למישהו שיש לו שימוש מתמשך באלכוהול בצורה מזיקה, זה כדור לכל יום, אבל מישהו שהוא כבר משתמש רק מדי פעם, שהולך ושותה כמויות בפעם אחת, הוא יוכל להשתמש גם על בסיס מדי פעם.

<פאולה רושקה: זה ממש מהפך לדעתי מהבחינה הטיפולית.

עפו אגבאריה: מה דעתכם על הכדור שמשתילים מתחת לעור?

<פאולה רושקה: כן, זה גם משהו שאנחנו מנסים לבדוק.

<פאולה רושקה: יש הרבה טכנולוגיות שאנחנו רוצים להביא ואין תקציב לזה.

עפו אגבאריה: זה מספיק לכמה חודשים, לשלושה חודשים.

<פאולה רושקה: נכון, נכון.

עפו אגבאריה: משום שמשתמשים בחו"ל,

<פאולה רושקה: ברוסיה.

<פאולה רושקה: בעוד מדינות משתמשים.

<פאולה רושקה: זה טוב אבל הבעיה היא שיש לפעמים תופעות לוואי בחומר הזה.

<פאולה רושקה: אם זה מתחת לעור, זה בעייתי.

<פאולה רושקה: זה פרוצדורה יותר מסובכת וגם דורש פרוצדורה כירורגית.

עפו אגבאריה: רציתי לדעת אם לא קיים פה בארץ.

עפו אגבאריה: הביאו את הכדורים האלה מחו"ל.

<פאולה רושקה: לא קיימת בארץ שום תרופה רשומה לאלכוהול.

<פאולה רושקה: אני יודעת שהחברה מנסה גם להכניס את זה לסל התרופות בשנה הבאה, לכן אנחנו ננסה.

<פאולה רושקה: אנחנו אמורים לעשות התנסות קלינית בתרופה בכמה מסגרות, קופת חולים, במסגרות שלנו, ואז נראה.

<פאולה רושקה: אם התרופה אכן יעילה, זה יהיה חשוב לעודד את הכנסתה לסל.

מוחמד ברכה: כמה כסף יש לכם לצורך כל הדברים האלה?

<פאולה רושקה: אין לי מי יודע מה.

<פאולה רושקה: 28 מיליון יש לי על מתאדון וכל הנושא הזה, פלוס 14 מיליון שזה הסל של 3 שנים, ו-24 מיליון זה לכל הדברים האחרים.

עפו אגבאריה: האם באמת יש איזה ירידה בהתמכרות לאלכוהול בשנים האחרונות ביחס ל-10, 15, 20 שנה אחורה?

<פאולה רושקה: אני רוצה לומר משהו לגבי איסוף הנתונים מחדרי מיון.

<פאולה רושקה: גם אנחנו יחד עם הרשות עושים תכנית פיילוט לראות באמת כמה מהאנשים שמגיעים לחדר מיון, לא באבחנה של הרעלת אלכוהול, אלא בגלל שעברו תאונה, קטטה, יהיה שימוש באלכוהול.

<פאולה רושקה: היום יש רישום ואנחנו לא יודעים מה ההיקף של התופעה.

<פאולה רושקה: אז מהנתונים הידועים, כן, השאלה אם יש הרבה מאוד נתונים שאנחנו לא בודקים, שישנו את התמונה, וזה מה שאנחנו צריכים לעשות.

<יאיר גלר: אנחנו רוצים בשנה הבאה לבוא הנה ולהגיד, יש לנו נתונים.

<יאיר גלר: אין לי היום.

<יאיר גלר: זה מכל מיני סיבות.

<יאיר גלר: זה לא סתם.

<יאיר גלר: יש רגישות רבה בדו"חות שהרופאים כותבים למשפחות, חברות הביטוח, הנהלות בתי החולים.

<יאיר גלר: יש כאן רגישויות רבות ואתה יודע כרופא היטב על מה אני מדבר.

מוחמד ברכה: המשרד לביטחון פנים.

<איתן גולדפלם: אני רק אוסיף מעט מעבר למה שנאמר.

<איתן גולדפלם: המשרד קידם בשנתיים האחרונות הקמה של עוגנים במגזר בני המיעוטים בנצרת, בטירה, בכרמיאל ובעיירות בדרום.

עפו אגבאריה: מה עם לוד, רמלה, יפו, שיש שם אחוז די לא קטן?

<איתן גולדפלם: שם יש את הפעילות שהיא קיימת וגם הרשות למלחמה בסמים היא חלק מהפעילות הזאת.

<איתן גולדפלם: אני מדבר על מתחמים חדשים.

<איתן גולדפלם: אנחנו מתכוונים בשנתיים הקרובות, 2013-2014 להקים עוד שלושה מתחמים כאלה בעירון, בכפר קאסם, בשפרעם, כשהרשות למלחמה בסמים כמובן היא חלק אינטגרלי מהמאמץ האזרחי באורגנים האלה, ובמסגרת זה היא תקבל תקציבים נוספים מעבר לתקציבים שאתם ראיתם פה, כדי להשתלב במתחמים האלה.

<פיני צרויה: אני רק רוצה להדגיש שאני מייצג את הצד התקציבי של המשטרה ולא את הצד המבצעי.

<פיני צרויה: המשטרה באופן שוטף משקיעה כוחות ומשאבים ויחידות מיוחדות, יחידות תנועה לבדיקות של נהגים בשכרות.

<פיני צרויה: בקיצור, המשטרה נלחמת בתופעת הסמים והאלכוהול באופן שוטף מהכוחות והתקציב הקיימים למשטרה.

<פיני צרויה: מעבר לכך אנחנו מקבלים תקציב חיצוני מדי שנה מקרן חילוץ סמים, שהוא מקור שמשמש בעיקר לרכישת ציוד ואמצעים, שכירת כלי רכב, מכונות שיקוף, משקולות סמים, ציוד למעבדות סמים, ציוד למעבדות מז"פ.

<פיני צרויה: ההיקף הזה, מדובר על השנה ב-2013 מדובר על 1.8 מיליון.

<פיני צרויה: בדרך כלל זה הסכום שמגיע למשטרה מדי שנה.

<פיני צרויה: הדרישה של המשטרה מול קרן חילוץ סמים הייתה יותר גבוהה אמנם, אבל כרגע זה המצב וכרגע ככה חילקו את העוגה.

מוחמד ברכה: האכיפה כמובן היא לא סלקטיבית, אבל למשל סמי פיצוציות זה דבר שכל משפט שני מדברים עליו, וכלים חקיקתיים כבר יש.

<פיני צרויה: היום זה קריאה ראשונה, אני מבין.

<פיני צרויה: תוך כמה ימים זה יהיה.

מוחמד ברכה: גם מה שהיה.

מוחמד ברכה: לכן השאלה היא האכיפה בפועל, בשדה, ברחוב.

מוחמד ברכה: זה תלוי בכם.

<פיני צרויה: נכון.

<פיני צרויה: שוב פעם, זה משימות השגרה של המשטרה מבסיס הכוחות הקיימים.

<פיני צרויה: שוב פעם, אני לא מייצג את המצב המבצעי, אבל אני יודע שהסמים והאלכוהול זה דבר שהוא בשוטף ובשגרה של פעילות המשטרה.

<פיני צרויה: כל כוחות השטח, הסיירים, התנועה, חקירות, כולם מתעסקים בזה.

מוחמד ברכה: אני דיברתי לפני רגע על החשיבות של המניעה.

מוחמד ברכה: כמובן העניין של הענישה, אנחנו יכולים להשקיע את הכסף בהסברה ואת התוכניות ואת החוקים.

מוחמד ברכה: אם אין אכיפה, אנחנו בעצם לא עשינו שום דבר, לכן אמנם אתה אומר שאתה בא מהצד התקציבי, אבל איך הצד התקציבי מתבטא בכל מה שקשור לאכיפה?

מוחמד ברכה: איך האכיפה מתבטאת בצד התקציבי?

<פיני צרויה: אני חושב שקודם כל צריך תקציב.

מוחמד ברכה: על זה אני שואל.

<פיני צרויה: על בסיס הכוחות הקיימים התקציב קיים במשטרה כבר.

<פיני צרויה: אנחנו מקבלים תגבור תקציבי מקרן חילוץ סמים, כמו שאמרתי 1.8 מיליון, וזה בעיקר משמש לציוד למלחמה בסמים ובאלכוהול.

מוחמד ברכה: זה כמעט לא כסף, 1.8 מיליון.

<פיני צרויה: נכון.

<פיני צרויה: אגף החקירות דרש 6.5 מיליון ב-2013 מול הצרכים, מול המשימות, אבל כמובן שגם הקרן מוגבלת וזה מה שכרגע מאושר ל-2013.

<פיני צרויה: אמרו שעשויה להיות תוספת באוקטובר, אבל זה גם לא בטוח.

מוחמד ברכה: טוב.

מוחמד ברכה: משרד הרווחה, בבקשה.

<רקפת בן-גיא: אומר כמה הדגשים ואני גם אחזק פה את נושא הסמי פיצוציה שאתם לא רוצים לדון, אבל אני כן רוצה להגיד איזה מילה מבחינה טיפולית על הנושא.

<רקפת בן-גיא: מבחינת התוספות, אז קודם כל אני אדבר על המסגרות הפנימייתיות.

<רקפת בן-גיא: המשרד הגדיל השנה את ההיקף שלו בשני תחומים מרכזיים שהוא שם עליהם דגש וישים דגש בעתיד.

<רקפת בן-גיא: אחד, זה כל הסיפור של התחלואה הכפולה, שזה סיפור קשה מאוד.

<רקפת בן-גיא: לנו כמשרד יש בסך הכול 33 מכסות לתחלואה כפולה.

עפו אגבאריה: מה זה תחלואה כפולה?

<רקפת בן-גיא: תחלואה כפולה זה שתי מחלות.

<רקפת בן-גיא: זה מחלת נפש מאובחנת.

<רקפת בן-גיא: בדרך כלל אנשים עם כבר סל שיקום, 40% סל שיקום, והתמכרות, שהיא מוכרת היום כמחלה לכל דבר.

<רקפת בן-גיא: יש לנו 33 מכסות כאשר ב-23 מכסות יש לנו שותפות עם משרד הבריאות.

<רקפת בן-גיא: אין להם התקשרות עם המסגרות אבל הם מוסיפים לנו כי המכסה היא מכסה הרבה יותר גבוהה.

<רקפת בן-גיא: המכסה הממוצעת של קהילה טיפולית עומדת היום על 6,000 שקל.

<רקפת בן-גיא: זה עומד בערך על 8,000 שקל מתוך שיקולים שצריך כוח אדם פסיכיאטרי וכיוצא מזה.

<רקפת בן-גיא: חוץ מזה המשרד נתן עוד 36 מכסות השנה לכפר איזון, למי שמכיר, שזו מסגרת שעוסקת במשברים האקוטיים של חבר'ה שמגיעים מהודו.

<רקפת בן-גיא: המשרד היום משתתף בזה ב-36 מכסות.

<רקפת בן-גיא: המשרד בעצם לקח על עצמו את החלק העיקרי במימון של המסגרת הזו.

<רקפת בן-גיא: מעבר לזה אין לנו מכסות לתחלואה כפולה.

<רקפת בן-גיא: נדבר פה גם על הנוער.

<רקפת בן-גיא: אין מסגרות לתחלואה כפולה לנוער, וזה חשוב לציין.

<רקפת בן-גיא: זה לא שהם לא מטופלים.

עפו אגבאריה: זאת אומרת אין מסגרות גם טיפוליות.

<רקפת בן-גיא: כן, אין מסגרות טיפוליות.

<רקפת בן-גיא: יש בזה ביצה ותרנגולת.

<רקפת בן-גיא: למה?

<רקפת בן-גיא: אנחנו כן רואים בשטח המון בעיות של תחלואה כפולה, אבל המערכת הפסיכיאטרית נמנעת מלהגדיר נער כמחלה פסיכיאטרית למרות שאתה רואה אשפוזים רבים וכיוצא בזאת.

<רקפת בן-גיא: לא יתייגו פה כמעט עד גיל 21 עם מחלת נפש.

<רקפת בן-גיא: זה מאוד בעייתי מבחינה טיפולית.

<רקפת בן-גיא: זה בעייתי גם מבחינה משפטית.

<רקפת בן-גיא: זה בעייתי גם מבחינת החינוך שצריך לעשות לפסיכיאטריה.

<רקפת בן-גיא: זה בעייתי מבחינת העובדה שאין כמעט פסיכיאטרים לנוער במדינת ישראל.

<רקפת בן-גיא: יש פה מדרגים על מדרגים.

<רקפת בן-גיא: יחד עם זאת אני כן רוצה לחזור לעניין התקציבי ולהגיד שהמשרד בגדול הגדיל אחוז גבוה מאוד של מכסות.

<רקפת בן-גיא: אנחנו מדברים על 36 מכסות של כפר איזון ועוד 10 מכסות נוספות שהוא לקח על עצמו בלבד לתחלואה כפולה, ועוד נושא מאוד מרכזי שהמשרד לקח על עצמו לשנים הקרובות, זה נושא הנשים.

<רקפת בן-גיא: המשרד הקצה היום מכסות יחודיות לטיפול בנשים במסגרות מניעתיות.

מוחמד ברכה: האמת, שאני לא יכול להגיד שאני זוכר במדויק מה היה לפני שנתיים, אבל דומני שאת המספרים האלה שמעתי לפני שנתיים.

<רקפת בן-גיא: לא.

<רקפת בן-גיא: כפר איזון לא היה במשרד הרווחה לפני שנתיים.

<רקפת בן-גיא: לפני שנתיים לא היה לנו בדיוק את המספר הזה בתחלואה כפולה, אבל אכן אתה צודק בזה שהגידול בנושא הזה הוא אפסי.

<רקפת בן-גיא: יש לנו מחסור גדול בתחלואה כפולה.

<רקפת בן-גיא: מחסור מאוד גדול.

<רקפת בן-גיא: אין לי מה להגיד מעבר לזה שיש מחסור גדול.

מוחמד ברכה: מחסור או אפס?

<רקפת בן-גיא: לא, אין אפס.

<רקפת בן-גיא: אין אפס.

<רקפת בן-גיא: 33 מכסות מתוך 700 המכסות שיש לי בקהילות טיפוליות, זה נמוך.

מוחמד ברכה: שואף לאפס.

<רקפת בן-גיא: נכון.

<רקפת בן-גיא: גם המציאות היא שרק בשנתיים, שלוש, ארבע האחרונות אנחנו בכלל נחשפים לצורך הזה.

<רקפת בן-גיא: מעבר לזה השירות שם על עצמו בשלוש שנים האחרונות נושא של תעסוקה, שילוב חזרה בתעסוקה.

<רקפת בן-גיא: השירות גייס 2 מיליון שקל והקים 3 מרכזים אזוריים לתעסוקה.

<רקפת בן-גיא: יש לנו 71% של הצלחה בהשמה בעבודה של מכורים שבעבר לא הצליחו להשתלב במרכזי התעסוקה הרגילים בגלל העניין הסטיגמטי.

<רקפת בן-גיא: גויס פה 2 מיליון שקל.

<רקפת בן-גיא: בנוער יש תוספת של 3 מיליון שקל לטובת מכסות לטיפול בנוער.

<רקפת בן-גיא: היה מחסור של 2 מיליון שקל בנושא אלכוהול, כי התקציב, כשהוא עבר לשירות, הוא היה לא מפוצל בין פנימיות לבין מכסות טיפול.

<רקפת בן-גיא: היה מחסור של 2 מיליון.

<רקפת בן-גיא: יש תוספת של 1.5 מיליון שקל.

<רקפת בן-גיא: אני אדבר קצת על החסרים.

<רקפת בן-גיא: הוזכר פה כל הנושא של סמי פיצוציה.

<רקפת בן-גיא: אני מבינה שזה יהיה, אבל יש לנו אפילו בעיה ברמה הטיפולית.

<רקפת בן-גיא: אין לנו עוד ערכות.

<רקפת בן-גיא: כל הנושא של לטפל בסיפור הזה של סמי פיצוציה.

<רקפת בן-גיא: כל המודל הטיפולי בזמנו היה מורכב על עניין של בדיקות שתן.

<רקפת בן-גיא: אין לנו בדיקות לנושא הזה.

<רקפת בן-גיא: אנחנו לא יודעים האם כן נשתמש, לא נשתמש.

<רקפת בן-גיא: אנחנו רואים מקרים מאוד מאוד קשים עם התנגדות רבה דרך אגב, גם של ההורים וגם של הילדים לטיפול בנושא.

<רקפת בן-גיא: אלה עיקר הדברים שאנחנו מתמודדים איתם בשנים הקרובות.

<רקפת בן-גיא: אני כן רוצה לומר, לשמחתנו, נושא של נשים.

<רקפת בן-גיא: נשים הושמו על האג'נדה של השירות לפני בערך שלוש שנים ואנחנו מדברים על גידול של 25% מטופלים בתוך המסגרות הפני מיתיות והלא פנימייתיות בטיפול נשים, כולל תוכניות יחודיות בכל בכל המסגרות הפנימייתיות ותוספת של 15 מכסות לטיפול בנשים, שנעשה בשנה האחרונה.

מוחמד ברכה: משרד החינוך.

<מלכה כץ: שמי מלכי ואני עובדת שפ"י, ביחידה למניעת סמים, אלכוהול וטבק.

<מלכה כץ: התקציב שלנו, נתחיל מהגדול ואני ארד לפרטים.

מוחמד ברכה: זה פרוייקט אדיר, אין מה להגיד.

<מלכה כץ: תודה.

<מלכה כץ: התקציב הוא 8,465,000.

<מלכה כץ: הוא הצטמצם משנה שעברה ב-200,000.

<מלכה כץ: מה בעצם אנחנו עושים עם התקציב?

<מלכה כץ: הוא מתחלק לשניים: חלק אחד זה באמת כל הנושא של הפרסומים שלנו, אם זה מרכזי הלמידה שגם הרשות למלחמה בסמים עוזרת לנו במימון, חוברות, אם זה הפעלות לבתי ספר, סמינרים והכשרת מנהיגות נוער, הרצאות, סדנאות.

<מלכה כץ: אנחנו כמובן נותנים מימון חלקי לבתי הספר.

<מלכה כץ: בתי הספר משלימים דרך הגביה שלהם, של סל תרבות.

<מלכה כץ: החלק השני זה בעצם מימון של הכשרות.

<מלכה כץ: הכשרות צוותי חינוך למניעה.

<מלכה כץ: כמובן שרוב העבודה שלנו היא עבודה מניעתית פרואקטיבית.

<מלכה כץ: הכשרות צוותי חינוך, יועצים חינוכיים, מב"סים וכמובן חלק מהתקציב הולך לגמול למב"ס, שזה מוביל בית ספרי בבתי הספר העל יסודיים שהוא מוביל את הנושא.

<מלכה כץ: כמובן שאנחנו עובדים בשיתוף פעולה עם הרשות.

<מלכה כץ: יש פעילויות שאנחנו גם עושים מצ'ינג וזה עובד מצוין.

<מלכה כץ: בתשע"ב קרן חילוץ סמים נתנו לנו 50,000 שקלים.

<מלכה כץ: זה גם קצת עזר במימון של מרכזי הלמידה.

<מלכה כץ: הכנסנו לפני שנתיים מרכזי למידה שנקראים 'גדולים ולא שותים' לכיתות ה'-ו' בבתי הספר, שזה עובד נפלא.

<מלכה כץ: זה בעצם התקציב שלנו.

<מלכה כץ: אנחנו נעזרים במנהל לחינוך התיישבותי שהם בשנה שחלפה נתנו 500,000 שקלים לטובת פעילויות במוסדות שונים.

<מלכה כץ: גם במסגרת המנהל לחינוך התיישבותי ב-20 פנימיות הופעלה תכנית שנקראת 'כן לספורט, לא לאלימות', שזה היה במימון של הרשות.

<מלכה כץ: האמת שמשרד החינוך שם את הנושא על סדר היום בצורה מאוד משמעותית.

<מלכה כץ: זה אחד מהיעדים הבולטים של המשרד.

<מלכה כץ: אנחנו מרחיבים את הפעילות בעקבות זה, אבל התקציב שלנו מצטמצם.

<מלכה כץ: זה הערת אגב ששווה מחשבה.

<מלכה כץ: חשיבה באמת איך אפשר כן להגדיל את התקציב הזה.

מוחמד ברכה: מרחיבים את הפעילות,

<מלכה כץ: והתקציב מצטמצם.

מוחמד ברכה: הפעילות תהיה פרוסה על שטח יותר גדול אבל דלילה יותר.

<מלכה כץ: אנחנו לא רוצים שהיא תהיה דלילה יותר.

<מלכה כץ: אנחנו רוצים לעשות את העבודה כמו שצריך.

<מלכה כץ: עוד הערה קטנה, במסגרת התכנית העירונית משרד האוצר היה אמור להעביר מיליון שקלים שלא קיבלנו אותם.

<אסף וסרצוג: אני רק רוצה לציין שאני רפרנט של המשרד לביטחון פנים ולכן מה שקשור למשרדי הרווחה, חינוך, בריאות, אני יכול לרשום ולבדוק.

<אסף וסרצוג: אני פשוט לא מכיר את התקציבים ואת הסיכומים הקיימים.

<אסף וסרצוג: רק חשוב לי לציין.

<איתן גולדפלם: אין שום סיבה.

<איתן גולדפלם: זה אנשי התקציבים שלכם היו צריכים לפנות.

<מלכה כץ: גם ה-8,465,000 מיליון כרגע זה רק על הנייר.

<מלכה כץ: זה עוד לא אצלנו.

<אסף וסרצוג: לא, כרגע אין תקציב מדינה עדיין ואנחנו בתקציב ממשלתי, אז זה בכלל עולם אחר.

מוחמד ברכה: אנחנו לא דנים על 1 חלקי 12, אנחנו מדברים על 2013-2014.

<אסף וסרצוג: ברור לי אדוני היושב ראש, אבל הטענות שעולות פה כרגע לגבי זה שכספים עדיין לא הגיעו,

<מלכה כץ: זו לא הייתה הטענה.

<אסף וסרצוג: לא, חלילה, לא טענה.

מוחמד ברכה: ההיגיון של הישיבה הזו היא לנסות ולראות מה נעשה מחר.

מוחמד ברכה: יש לי משהו להגיד בסוף, לכן חשוב שנשמע איפה אנחנו לא מסוגלים למלא את מה שצריך על מנת לראות מה צריך כדי למלא את מה שצריך.

מוחמד ברכה: בבקשה, ד"ר שמש.

<אילן שמש: אותו דבר שנמצא בחינוך הפורמלי נמצא אחר הצהריים בחינוך הלא פורמלי, ובשנתיים האחרונות בשיתוף פעולה באמת יוצא דופן עם הרשות למלחמה בסמים, נכנסו תוכניות מניעה.

<אילן שמש: זה דבר נפלא שלמעשה נוער עובר הכשרות.

<אילן שמש: המד"צים הם אלה שמעבירים פעילויות לילדים.

<אילן שמש: מהבחינה הזו הרווח הוא כפול.

<אילן שמש: זה התחיל בשנתיים האחרונות וזה פורח.

<אילן שמש: יש לנו מפקחת ארצית, גילי דנה, שלצערי היא לא יכלה להגיע היום מסיבות של מחלה, אבל היא מובילה את זה אצלנו במנהל חברה ונוער, וזה נעשה בשיתוף פעולה נפלא.

<אילן שמש: דבר נוסף שאני יכול להתמקד בו זה באמת קידום נוער.

<אילן שמש: יש גם נוער שנושר מבתי הספר ולצערנו הרב הנוער הזה מבחינת כל הנתונים המרקמיים, התנהגות הסיכון שלו כולל בשימוש בסמים, פי 2, פי 3 ומעלה.

<אילן שמש: רק אני אגיד לכם משהו לסבר את האוזן.

מוחמד ברכה: זה תהליך שמזין את עצמו בשני הכיוונים, זאת אומרת הנשירה יכולה לדרדר אנשים לשם, ומי שידרדר לשם יכול לנשור.

<אילן שמש: רק כדי לסבר את האוזן, בקרב הנוער המנותק, נתונים קשיחים.

<אילן שמש: מבחינת פתיחת תיקים פלילים למשל, למעלה מ-20% בני הנוער המנותקים, נפתח להם תיק פלילי.

<אילן שמש: ברור לכם שהשיעור זה פי 10 מאשר בקרב האוכלוסיה הנורמטיבית הלומדת.

<ציון אפרתי: זה חוזר למניעה, למנוע את הנשירה.

<אילן שמש: זה הולך ביחד.

מוחמד ברכה: זה חינוך ועוד חינוך ועוד חינוך, ואז אפשר לא ליפול לא בנשירה ולא בסמים או באלכוהול.

<מלכה כץ: זו אחת הסיבות שירדנו ל-ה'-ו'.

<אילן שמש: גם נכון.

<אילן שמש: תראו, מניעה, נעשים דברים יפים וגם התפתחו ב-10 שנים האחרונות.

<אילן שמש: זה פשוט מדהים, לכל שכבת גיל בכלל.

<אילן שמש: אבל אני בכל זאת רוצה להתייחס לאוכלוסיה הזו.

<אילן שמש: אני רק רוצה להגיד לכם שבשנה האחרונה 17,000, קצת יותר אפילו, היו מטופלים ביחידות לקידום נוער.

<אילן שמש: אנחנו פרוסים על 162 רשויות מקומיות.

<אילן שמש: תקציב כוח האדם שלנו הוא עלה בקצת משנה שעברה.

<אילן שמש: הוא היום 30.5 מיליון, ואני אומר עלה יחסית לשנה שעברה כי יש קיצוץ במשרד החינוך, שיהיה לכם ברור.

<אילן שמש: רוב היחידות צמצמו ואנחנו בגלל הנושא הזה שיש דרישה גדולה מאוד להקמה של יחידות ולקבלת השירותים, העלו אותו מ-29 מיליון ל-30.5 מיליון.

<אילן שמש: אנחנו כמובן צריכים יותר.

<אילן שמש: אנחנו פרוסים בסך הכול ב-162 רשויות מקומיות.

מוחמד ברכה: כמה נופלים לכם מבין האצבעות?

מוחמד ברכה: בסופו של דבר צריך מבחן התוצאה.

מוחמד ברכה: האם אנחנו מטפלים באופן יסודי, שלם, מלא בתופעת הנשירה?

<אילן שמש: תראה, עצם העובדה שאנחנו נמצאים רק ב-162 רשויות ולא ב-250, זה כבר מראה לך שיש לך מסה גדולה שהיא בחוץ.

<אילן שמש: זה רק נתון בסיסי.

<אילן שמש: אני אולי אסיים בכך שמתוך ה-17,000 שנמצאים אצלינו, יש לנו נתונים לגבי חבר'ה שמקבלים לפחות מנה בקטע של הפחתת התנהגויות סיכון, והתנהגויות סיכון אצלנו הן בסך הכול הגדולות, זה אלכוהול וזה סמים, זה עבריינות וזה נהיגה.

<אילן שמש: לצערי הרב גם הנושא של נהיגה נכנס חזק בשנים האחרונות, כי גם זה הנוער התחיל לעשות בלאגנים.

<אילן שמש: אז אני יכול להגיד לכם ש-14,500 מתוך ה-17 לפחות קיבלו מנה, והמנות האלה אלה מנות שאנחנו הרבה פעמים נהנים מהמצ'ינג הזה.

<אילן שמש: ברשות מקומית כאשר יחידה עובדת עם נוער שלנו ועושה פעילות בנושא של כדורגל או אפילו, אני אתן לכם דוגמא, של להוציא חבר'ה לפולין או כל דבר אחר, ומה לעשות שכבר בתכנית ההכנה הם באים עם וודקה, כלומר זה אותם נערים.

<אילן שמש: אתה חייב להכניס שם פעילות בנושאים האלה, ולשמחתי הרבה 14,500 מתוך ה-17 מקבלים, ואנחנו מזהים בתוכניות האלה מהשותפויות שיש, אם זה הרווחה, אם זה הרשות כמובן וכן הלאה.

<יאיר גלר: אילן, כמה בתכנית הילה יש לכם?

<אילן שמש: בוודאי, אני יכול לתת לך את המספרים המדויקים.

<אילן שמש: תכנית הילה זה למעשה מתן אלטרנטיבה השכלתית פורמלית לנערים שנשרו, זאת אומרת שילד שנשר מבתי הספר, בדרך כלל זה לא בית ספר אחד, הוא נשר משלושה או ארבעה עד שהגיע אלינו, אנחנו מאפשרים לו להשלים את ההשכלה כולל בגרויות.

<אילן שמש: נכון להיום יש לנו 6,600 נערים לומדים אצלנו בתכנית הילה.

<אילן שמש: אני רק רוצה שתדע, יש לי נכון לעכשיו יותר מ-11,000 נערים מנותקים שפורמלית נשרו מבתי הספר.

<אילן שמש: זאת אומרת, אני נמצא בחוסר.

<יאיר גלר: אולי אפשר ל-6,600 האלה לשלב תוכניות מניעה?

<אילן שמש: אני אגיד לך איפה הבעיה.

<אילן שמש: קודם כל משולבים בתוכניות מניעה, כי נער שנמצא בתכנית הילה בדרך כלל נמצא גם בתוכניות חינוכיות חברתיות.

<אילן שמש: זה לא או זה או זה.

<אילן שמש: ההיפך, חובה.

<אילן שמש: חובה.

<יאיר גלר: התכנית היא מדהימה, אני מכיר אותה מצוין.

<אילן שמש: בתכנית הילה המטרה היא להשיג תעודה פורמלית.

<אילן שמש: ילד שנשר בכיתה ז' או ח' ואתה רוצה לתת לו תעודה של 8 שנות לימוד, צריך לעשות בתקופה של 8 חודשים, 10 חודשים, בתקופה כזאת הוא צריך לעשות 8 מבחנים ב-8 מקצועות.

<אילן שמש: אני משקיע את כל הבוסטר שיעבור את הבחינות כדי שיקבל תעודה של 10 שנות לימוד.

<אילן שמש: להכניס לו לזה תוכניות מניעה, איך אנחנו עושים את זה?

<אילן שמש: אנחנו באים ואומרים לו תשמע, אתה גם צריך לעבוד כי אתה נשרת מבית הספר.

<אילן שמש: אתה גם צריך לעבור את התכנית של הכנה לצה"ל, ויחד עם ההכנה לעולם העבודה ויחד עם זה, אנחנו מכניסים את הקטע של הזה.

<אילן שמש: זו השיטה שזה מצליח לעבוד.

<אילן שמש: קשה לנו מאוד לבוא ולמכור לנערים האלה.

<אילן שמש: הרי זה חינוך לא פורמלי.

<אילן שמש: הם באים מרצונם.

<אילן שמש: אתה לא מכריח אותם.

<אילן שמש: קשה לי לבוא לנער ולהגיד לו בוא עכשיו לשנה, תעשה תכנית מניעת סמים.

<אילן שמש: הוא יגיד לך, עזוב אותי, בחייך.

<אילן שמש: אבל ברגע שאני אומר לו, בוא איתי, בוא, אתה הולך לצאת לאתיופיה או לפולין או כל דבר אחר, ובשביל זה אתה חייב לעבור סדנא, זה הולך יופי.

מוחמד ברכה: טוב, רבותיי, אני מודה לכולם.

מוחמד ברכה: אני רוצה להגיד כמה מילים.

מוחמד ברכה: ראשית, אני רוצה לציין בחיוב את העבודה שבסיס התקציב של הרשות עלה בצורה משמעותית, שילש את עצמו כאמור.

מוחמד ברכה: זה דבר שמאפשר תכנון, מאפשר טיפול, אבל עדיין זה לא מבטיח שהתקציב שעומד לרשות הרשות, יעלה.

מוחמד ברכה: התקציב היה בסביבות אותו סכום אבל לא מתוך הבסיס אלא מתוך תוספות שבאו לתוכו.

מוחמד ברכה: אני תמיד חוזר על אותו מספר, שהתקציב של הרשות ב-1988 היה 50 מיליון שקל.

מוחמד ברכה: אולם היו כל מיני סעיפים שהיו תחת הרשות ועכשיו הן לא, אבל די במספר הזה כדי לומר הרבה.

מוחמד ברכה: לעומת זאת אני לא מתעלם מהחיוב, בעצם מההרחבה של בסיס התקציב.

מוחמד ברכה: זה דבר אחד.

מוחמד ברכה: דבר שני, ההתרשמות של כל האנשים שעוסקים באותה מלחמה קדושה, וזה לא מליצה לומר קדושה בעניין הזה, ואדם לא דתי, של מניעה, של טיפול, של שיקום, של אכיפה וכו', ואני מתרשם מהעבודה של כל האנשים שמייצגים, מתרשם מהעבודה ומהמסירות, אבל התמונה שהתחוורה אל מול עיניי היא עדיין תמונה שאין בה בשורה לטווח הארוך וגם אין בה בשורה לעומת מה שהיה לפני כמה שנים.

מוחמד ברכה: לכן אני לא הולך לדברים פרטניים של תחלואה כפולה, של תחליפים, של חינוך ושל מכס ויחידת הכלבנים.

מוחמד ברכה: כל אלה נדרשים.

מוחמד ברכה: אני מבקש ברשותכם, אם זו לא בקשה גדולה, שמה שנאמר כאן ייכתב בשלוש שורות.

מוחמד ברכה: כל אחד יכתוב 3-4 שורות.

מוחמד ברכה: נחבר מזה נייר אחד.

מוחמד ברכה: אני רוצה ללכת עם זה לשר האוצר.

מוחמד ברכה: אני לא יודע אם אפשר לשנות.

מוחמד ברכה: אני חושב שאי אפשר לשנות בתקציב של 2013-2014 בבסיס התקציב, אבל לדעתי במהלך שנת התקציב אפשר להירתם.

מוחמד ברכה: אני מניח שהוא יקשיב.

מוחמד ברכה: אני מניח ששר האוצר יקשיב.

מוחמד ברכה: כמובן זה יהיה בתאום עם המשרד לביטחון פנים והשר לביטחון פנים.

מוחמד ברכה: אנחנו לא צריכים להחמיא לעצמנו שאנחנו עושים כך.

מוחמד ברכה: כולם יודעים, ואני באמת מעריך שעושים את העבודה במסירות וברצינות ומתוך מחויבות וכו', אבל לפחות החוליים, נקודות התורפה, הפערים, להגדיר את זה ב-2-3-4 שורות מקסימום, לעשות מזה עמוד אחד, ונלך עם זה.

מוחמד ברכה: כל ועדות הכנסת, אין בידיהן כלים ביצועיים, אפילו שהם עושים עבודת ביקורת, מעקב על עבודות משרדי הממשלה, כמובן למעט ועדת הכספים.

מוחמד ברכה: אנחנו רוצים בתוך רוח טובה ומאחדת ללכת ולדבר עם שר האוצר ואפילו לשלוח את זה לראש הממשלה.

מוחמד ברכה: בסופו של דבר כל תקציב שיוקדש למטרות האלה סביב השולחן הזה, יחסוך במקומות אחרים.

מוחמד ברכה: כמובן אני לא מדבר על הפן החברתי, הפן האנושי של הצורך בטיפול באזרחים וכו', אבל אם לדבר במונחים של תקציב, רק במונחים של תקציב, כל כסף שיושקע בתחומי הפעילות שנמצאים סביב השולחן הזה, הוא חסכון הרבה יותר גדול.

מוחמד ברכה: לכן אני מציע שנעשה את הדבר הזה.

מוחמד ברכה: בנוסף אני רוצה להודיע לחברים כאן, אנחנו מכינים מכתב ליושב ראש הכנסת ברוח מה שנאמר בישיבה הראשונה, של הרחבת המנדט של הועדה הזו שגם תטפל בהתמכרויות אחרות, לא רק סמים אלא אלכוהול.

מוחמד ברכה: מטבע הדברים, הדברים חופפים.

מוחמד ברכה: אני רק מבקש את רשותכם להוסיף משפט, שהבקשה הזו נתמכת על ידי כל הגופים הנוגעים בדבר.

מוחמד ברכה: האם יש מישהו שמסתייג?

מוחמד ברכה: אין התנגדות.

מוחמד ברכה: אז נוסיף את המשפט הזה, שגם הגורמים המקצועיים הנוגעים בדבר מצדדים בבקשה הזו.

מוחמד ברכה: כך סביב השולחן הזה נוכל לייצר דיון מוסמך.

מוחמד ברכה: אנחנו ממילא מקיימים אותו גם ללא מנדט, אבל דיון מוסמך בכל ההיבטים של ההתמכרויות, סמים, אלכוהול והתמכרויות אחרות.

מוחמד ברכה: אני מאוד מודה לכם על ההשתתפות.

מוחמד ברכה: תודה רבה.